CELEX: C2006/086/18
Language: da
Date: 2006-04-08 00:00:00
Title: Sag C-14/06: Sag anlagt den  11. januar 2006  af Europa-Parlamentet mod Kommissionen for De Europæiske Fællesskaber

8.4.2006   
            
            
               DA
            
            
               Den Europæiske Unions Tidende
            
            
               C 86/11
            
         Sag anlagt den 11. januar 2006 af Europa-Parlamentet mod Kommissionen for De Europæiske Fællesskaber
   (Sag C-14/06)
   (2006/C 86/18)
   Processprog: engelsk
   Ved De Europæiske Fællesskabers Domstol er der den 11. januar 2006 (indleveret pr. fax den 6.1.2006) anlagt sag mod Kommissionen for De Europæiske Fællesskaber af Europa-Parlamentet ved K. Bradley, A. Neergaard og I. Klavina, som befuldmægtigede, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Kommissionens beslutning 2005/717/EF af 13. oktober 2005 om ændring af Europa-Parlamentets og Rådets direktiv 2002/95/EF om begrænsning af anvendelsen af visse farlige stoffer i elektrisk og elektronisk udstyr, for så vidt angår tilpasning af bilaget til den tekniske udvikling, annulleres.
            
         
               2.
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionens beslutning 2005/717/EF (1) af 13. oktober 2005 undtager decabromodiphenylether (herefter »DecaBDE«) fra det markedsføringsforbud, der er fastsat i artikel 4, stk. 1, i Europa-Parlamentets og Rådets direktiv 2002/95 (2) om begrænsning af anvendelsen af visse farlige stoffer i elektrisk og elektronisk udstyr. Sagsøgeren har gjort gældende, at Kommissionen ikke har overholdt de betingelser, der er fastsat for sådanne undtagelser i direktivets artikel 5, stk. 1, og derfor har overtrådt den beføjelse, den har i henhold til denne bestemmelse. Kommissionen har anlagt et åbenbart urigtigt skøn ved sin bedømmelse af de videnskabelige beviser og tilsidesat forsigtighedsprincippet, idet der er videnskabelig usikkerhed om de sundhedsmæssige og miljømæssige konsekvenser af anvendelsen af DecaBDE. Kommissionen har tilsidesat proportionalitetsprincippet ved at udstrække undtagelsen til DecaBDE i alle polymerer. Kommissionen har ikke givet en gyldig begrundelse for beslutningen om at undtage DecaBDE.
   
      (1)  EUT L 271 af 15.10.2005, s. 48.
   
      (2)  EUT L 37 af 13.2.2003, s. 19.